kalixlouiis/myanmar-wikipedia-corpus huggingface dataset:
နှစ်ဖက်သံရုံးများ ဖွင့်ပြီးနောက် မြန်မာ နှင့် ဖိလစ်ပိုင် အကြား သံတမန် ဆက်ဆံရေးသည် ပုံမှန် သမားရိုးကျ အနေဖြင့်သာ တည်ရှိနေခဲ့ပြီး၊ စီးပွားရေး အရလည်း ၂၀၁၀ ခုနှစ် မတိုင်မီအထိ အထူး ဆက်ဆံခြင်းမျိုး မရှိခဲ့ပေ။
မြန်မာနိုင်ငံ တွင် ၂၀၁၁ ဒီမိုကရေစီ လမ်းကြောင်းပေါ်သို့ မရောက်မီ ဦးနေဝင်း အုပ်ချုပ်ခဲ့သည့် အတွေ့အကြုံ၊ ဖိလစ်ပိုင် တွင်လည်း ဖာဒီနန်မားကို့စ် ၏ အာဏာရှင်အုပ်ချုပ်ရေး စသည့် ကြုံတွေ့မှုများကြောင့် ဖိလစ်ပိုင်နိုင်ငံ သည် မြန်မာစစ်အစိုးရကို အပြစ်တင်ဆုံးသော အာရှနိုင်ငံများထဲက တစ်နိုင်ငံဖြစ်ခဲ့သည်။
ယင်းအပြင် မြန်မာနိုင်ငံတွင် စစ်အစိုးရ အုပ်ချုပ်စဉ် ဖိလစ်ပိုင်သမ္မတ မာရီယာ ကိုရာဇွန် အာကီနို သည် မြန်မာ့ဒီမိုကရေစီအရေး အတွက် ထောက်ခံအားပေးခဲ့သူ ဖြစ်ခဲ့သည်။
တစ်ဖက်တွင်လည်း မြန်မာ၌ စစ်အစိုးရအုပ်ချုပ်ကာလ ၁၉၉၆ ခုနှစ် တွင် ဖိလစ်ပိုင် က မြန်မာ အား အာဆီယံအဖွဲ့ဝင် နိုင်ငံဖြစ်ရေး ထောက်ခံသူဖြစ်ခဲ့သည်။
၁၉၉၇ ခုနှစ် ဇူလိုင်လတွင် မြန်မာ သည် ကိုးနိုင်ငံမြောက်အာဆီယံအဖွဲ့ဝင် ဖြစ်လာသည်။
ထိုနောက်ပိုင်းက စပြီး မြန်မာ-ဖိလစ်ပိုင်ဆက်ဆံရေးသည် ပို၍ နီးစပ်သွားကာ စီးပွားရေးဆိုင်ရာပူးပေါင်းဆောင်ရွက်မှုများ၊ရင်းနှီးမြှပ်နှံမှုများအပါအဝင် နိုင်ငံတော်အဆင့်အကြီးအကဲများ၏ အပြန်အလှန်သွားလာမှုများ ရှိသွားကြသည်။
၂၀၁၁ ခုနှစ် မြန်မာနိုင်ငံ ဒီမိုကရေစီလမ်းကြောင်းပေါ်သို့ စတင်လျှောက်လှမ်းချိန်ကစပြီး နှစ်နိုင်ငံ ဆက်ဆံရေးသည် ပိုမိုခိုင်မာလာခဲ့ကြသည်။
၂၀၁၄ခုနှစ် ဇန်နဝါရီလ တွင် ဖိလစ်ပိုင်နိုင်ငံက ရန်ကုန်မြို့တွင် စစ်သံမှူးရုံး အား ပြန်လည်ဖွင့်လှစ်ခဲ့သည်။
နှစ်နိုင်ငံခေါင်းဆောင်များ၏ခရီးစဉ်များ ဖိလစ်ပိုင်သမ္မတ ဖီဒယ်ဗားလဒက်စ်ရားမို့စ် (Fidel V. Ramos) သည် ၁၉၉၇ ခုနှစ် အောက်တိုဘာလတွင် မြန်မာနိုင်ငံသို့ ချစ်ကြည်ရေးခရီးလာရောက်ခဲ့သည်။
အလားတူ ဗိုလ်ချုပ်မှူးကြီးသန်းရွှေ သည် နိုင်ငံခေါင်းဆောင်တစ်ဦးအနေဖြင့် ၁၉၉၈ ခုနှစ် ဖေဖော်ဝါရီ တွင် ဖိလစ်ပိုင်သို့ သွားရောက်ခဲ့သည်။
သမ္မတဦးသိန်းစိန် သည် ၂၀၁၃ ခုနှစ် ဒီဇင်ဘာ တွင်လည်းကောင်း၊ဖိလစ်ပိုင်သမ္မတ ဘီနင်နို အကွီနို (၃) Benigno Aquino III သည် ၂၀၁၃ ခုနှစ် ဇွန်လ၊၂၀၁၄ခုနှစ် မေလ နှင့် ၂၀၁၄ ခုနှစ် နိုဝင်ဘာလ တို့တွင်လည်းကောင်း၊တပ်မတော်ခေါင်းဆောင် ဗိုလ်ချုပ်မှူးကြီးမင်းအောင်လှိုင် သည် ၂၀၁၄ ခုနှစ် ဇူလိုင် လတွင်လည်းကောင်း၊ဖိလစ်ပိုင်သမ္မတ ရော်ဒရီဂို ဒူတာတေး Rodrigo Roa Duterte သည် ၂၀၁၇ခုနှစ် မတ်လ တွင်လည်းကောင်း၊နိုင်ငံတော်၏အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် သည် ၂၀၁၇ ခုနှစ် ဧပြီလ နှင့် နိုဝင်ဘာလ တို့တွင် မနီလာသို့ လည်းကောင်း အသီးသီး အပြန်အလှန်ခရီးများ သွားရောက်ခဲ့ကြသည်။
စီးပွားရေးပူးပေါင်းဆောင်ရွက်မှု ၂၀၀၄ခုနှစ် ဧပြီလတွင် ပထမဦးဆုံးသော ဖိလစ်ပိုင်-မြန်မာ နှစ်နိုင်ငံပူးပေါင်းဆောင်ရွက်ရေးပူးတွဲကော်မရှင်(JCBC) ကိုဖွဲ့စည်းပြီး ကုန်သွယ်ရေး၊ရင်းနှီးမြှပ်နှံမှု၊စိုက်ပျိုးရေး၊သစ်တော၊ခရီးသွားလုပ်ငန်း၊ယဉ်ကျေးမှု၊ပညာရေး၊ကျန်းမာရေး နှင့် လေကြောင်းဆိုင်ရာပူးပေါင်းဆောင်ရွက်မှုများ တိုးချဲ့ခဲ့သည်။
၂၀၀၆ ခုနှစ် ဇွန်လတွင် ဖိလစ်ပိုင်-မြန်မာ မူဝါဒဆိုင်ရာ ဆွေးနွေးပွဲများအား မနီလာမြို့တွင် ကျင်းပခဲ့ပြီး ၂၀၀၇ခုနှစ် ဇူလိုင်လတွင် ဒုတိယအကြိမ်ဆွေးနွေးပွဲအား နေပြည်တော် တွင်ကျင်းပခဲ့သည်။
၂၀၁၃ ခုနှစ် ဒီဇင်ဘာလ ၅ရက် သမ္မတဦးသိန်းစိန် ၏ ဖိလစ်ပိုင်ခရီးစဉ် အတွင်း ဖိလစ်ပိုင်နိုင်ငံအနေဖြင့် မြန်မာနိုင်ငံ တွင် စီးပွားရေး၊ပညာရေး၊ကျန်းမာရေးနှင့်လူ့စွမ်းအားမြှင့်တင်ရေးကဏ္ဍများတွင် ပူးပေါင်းပါဝင်ပေးရန် ကမ်းလှမ်းခဲ့ပြီး ဖိလစ်ပိုင်ဘက်ကလည်း လက်ခံခဲ့သည်။
၂၀၁၆ ခုနှစ် ထုတ်ပြန်စာရင်းဇယားများအရ ဖိလစ်ပိုင် သည် မြန်မာနိုင်ငံတွင် အများဆုံး ရင်းနှီးမြုပ်နှံကြသည့် နိုင်ငံများထဲ အဆင့် ၁၆ နေရာတွင် ရှိသည်။
၂၀၁၇ခုနှစ် စာရင်းဇယားအရ မြန်မာနိုင်ငံတွင် ဖိလစ်ပိုင်နိုင်ငံသား ၁၈၅၀ နီးပါးရှိကာ အများစုသည် ယာယီနေထိုင်ခွင့် ဗီဇာများနှင့် အလုပ်လုပ်နေကြပြီး ထိုထဲ ၆၆ ဦး မှာမူ အမြဲတမ်းနေထိုင်ခွင့် ဗီဇာရရှိထားသည်။
ယဉ်ကျေးမှုဆိုင်ရာပူးပေါင်းဆောင်ရွက်မှု ပြည်ထောင်စုသမ္မတမြန်မာနိုင်ငံတော် ပြန်ကြားရေးဝန်ကြီးဌာနနှင့် ဖိလစ်ပိုင်နိုင်ငံ Presidential Communications Operations Office (PCOO) တို့အကြား ပြန်ကြားရေးကဏ္ဍ ပူးပေါင်းဆောင်ရွက်ရေးဆိုင်ရာ နည်းလည်မှု စာချွန်လွှာ ကို ၂၀၁၉ ခုနှစ် ဇန်နဝါရီ ၂၅ ရက်နေ့တွင် ရေးထိုးခဲ့သည်။
၂၀၁၃ ခုနှစ် စက်တင်ဘာလ ၁၅ရက်နေ့တွင် (၆၇)နှစ်မြောက် မြန်မာ - ဖိလစ်ပိုင် ချစ်ကြည်ရေးအထိမ်းအမှတ် နှစ်နိုင်ငံ အနုပညာ ပူးပေါင်း ဆောင်ရွက်မှုအဖြစ် ရိုက်ကူးတင်ဆက်သည့် “ချစ်လှစွာသော” မြန်မာရုပ်သံဇာတ်လမ်းတွဲ အား ပြသခဲ့သည်။
သဘာဝကပ်ဘေးကာလအပြန်အလှန်ကူညီမှုများ ကပ်ဘေးကာလများတွင် ဖိလစ်ပိုင်နှင့် မြန်မာတို့သည် အပြန်အလှန် အကူအညီများ ပေးအပ်ကြခြင်းဖြင့် မိတ်ဆွေကောင်းနိုင်ငံများအဖြစ် ကျင့်သုံးပုံဖော်ကြသည်။
၂၀၀၈ ခုနှစ် မေလတွင် မြန်မာနိုင်ငံ၌ ဖြစ်ပေါ်ခဲ့သော နာဂစ်မုန်တိုင်း နှင့် ပတ်သတ်ပြီး အထက်လွှတ်တော်အမတ် ရစ်ချတ်ဂေါ်ဒွန် (Richard Gordon ) ဦးဆောင်သည့် ဖိလစ်ပိုင်အဆင့်မြင့် ကိုယ်စားလှယ်အဖွဲ့ ရန်ကုန်မြို့ သို့ ရောက်ရှိလာပြီး နာဂစ်မုန်တိုင်းဆိုင်ရာ အာဆီယံ-ကုလသမဂ္ဂ အပြည်ပြည်ဆိုင်ရာ ကတိပြု ညီလာခံ သို့ တက်ရောက်ခဲ့သည်။
ယင်းအပြင် ဖိလစ်ပိုင်လေတပ်က ဆေးဝါးများနှင့် ကယ်ဆယ်ရေးပစ္စည်းများ ပါသည့် လူ ၃၀ ပါ ဆေးအဖွဲ့တစ်ဖွဲ့ကို C-130 လေယာဉ် နှင့် မြန်မာနိုင်ငံသို့ စေလွှတ်ခဲ့သည်။
အလှူငွေ အမေရိကန်ဒေါ်လာ ၅၀၀၀၀ ပေးအပ်ခဲ့သည်။
ဖိလစ်ပိုင်ပုဂ္ဂလိကကုမ္ပဏီများနှင့် ပရဟိတအဖွဲ့အစည်းများ၏ အလှူငွေများ မပါဝင်ဘဲ ကယ်ဆယ်ရေးအတွက် ဖိလစ်ပိုင်၏ အလှူငွေ စုစုပေါင်းတန်ဖိုးမှာ အမေရိကန်ဒေါ်လာ ၃၅၀,၀၀၀ ရှိသည်။
ဖိလစ်ပိုင်နိုင်ငံဘက်က တွေ့ကြုံခဲ့ရသည့် ဖိလစ်ပိုင်အလယ်ပိုင်း၌ လှုပ်ခတ်ခဲ့သော ၂၀၁၃ခုနှစ် ငလျင်ဒဏ်၊ထိုနှစ် နိုဝင်ဘာလအတွင်း ဖိလစ်ပိုင်နိုင်ငံသို့ ဝင်ရောက်တိုက်ခတ်ခဲ့သည့် တိုင်ဖွန်း ဟိုင်ယန် မုန်တိုင်း နှင့် စပ်လျဉ်းပြီး မြန်မာက အမေရိကန်ဒေါ်လာ ၁၅၀,၀၀၀ လှူဒါန်းခဲ့သည်။
အလားတူ မြန်မာနိုင်ငံ တွင် ဖြစ်ပေါ်ခဲ့သော အပူပိုင်းဆိုင်ကလုန်းမုန်တိုင်း မိုခါ နှင့် စပ်လျဉ်းပြီး ပြန်လည်ထူထောင်ရေး လုပ်ငန်းစဉ်အတွက် ဖိလစ်ပိုင်နိုင်ငံက ၂၀၂၄ ခုနှစ် ဖေဖော်ဝါရီလတွင် ဒေါ်လာ ၁၀၀,၀၀၀ လှူဒါန်းခဲ့သည်။
ကိုးကား ဖိလစ်ပိုင် ကဏ္ဍ:ဖိလစ်ပိုင်–မြန်မာ ဆက်ဆံရေး ကဏ္ဍ:ဖိလစ်ပိုင်နိုင်ငံ၏ နှစ်နိုင်ငံဆက်ဆံရေး။
Laundry care symbols with instructions in Japanese. The four symbols shown indicate that the garment must not be washed in water, must not be bleached, may be ironed only with a protective pressing cloth, and must be dry cleaned. thumb|A poster from a laundromat in Beckley, West Virginia, that lists many of the common laundering instruction icons found on garment tags A laundry symbol ( အဝတ်လျှော်သင်္ကေတ ) ဆိုသည်မှာ ထုတ်လုပ်သူမှတစ်ဆင့် အဝတ်လျှော်ရာတွင်အသုံးပြုသင့်သော နည်းလမ်းများကို ပုံသင်္ကေတဖြင့်အကြံပေးခြင်းဖြစ်သည်။
သင်္ကေတများသည် အဝတ်လျှော်ခြင်း၊ အခြောက်ခံခြင်း၊ မီးပူတိုက်ခြင်းများတွင် မည်သည့်နည်းလမ်းများသုံးရမည်ကို ပုံဖြင် အကြံပေးပြသပေးသည်။
ထိုသင်္ကေတများကို အဝတ်အစားများတွင် ချိတ်တွဲထားသော တံဆိပ်များပေါ်တွင် အဝတ်လျှော်ရာတွင်ဂရုပြုရမည့်အချက်များအနေဖြင့်တွေ့ရှိနိုင်သည်ပြီး မည်သည့်အဝတ်အစားကို မည်ကဲ့သို့လျော်ရမည်ကို ပြောပြပေးသည်။
နိုင်ငံတကာသုံး အဝတ်လျှော်သင်္ကေတများရှိသည်ဆိုသော်လည်း နေရာဒေသအလိုက်ကွဲပြားသောအဝတ်လျှော်သင်္ကေတများလည်းရှိနိုင်သည်။
တချို့ကဲ့သို့သောအခြေနေများတွင် သင်္ကေတများကို အကြံပြချက်ရေးစာများဖြင့်တွဲတွေ့နိုင်သည်။
References External links GINETEX: The International Association for Textile Care Labelling-Care Symbols ISO 3758:2012 — Textiles — Care labelling code using symbols The revised Canadian standard Swedish care symbols United States care symbols US, Japanese, and UK woven washing label symbols။
thumb|ခံစားချက် အခြေခံ ၆မျိုး သိတွေးအုံ(Cognition)၏ လုပ်ငန်းတရပ် ဖြစ်သော ထိတွေ့ခံစားချက် () များ ဟူသည်မှာ ခံစားသိရှိမှုလုပ်ငန်း ဖြစ်ပျက်ပြီးနောက် သိတွေးမှု(စိတ်)ပိုင်ရှင် သက်ရှိ၏ ကိုယ်ပိုင် မှတ်ဉာဏ်များ၊ ခံစားပုံစောင်းပေးမှု သဘာဝအခံများ၊ လက်တလော စိတ်အခြေအနေ တို့အလိုက် "(သက်ရှိတဦးချင်း၌) ကိုယ်တွင်း ကြုံတွေ့ခံစားရမှု တမျိုး" ဖြစ်၍ "တဦးချင်းအပေါ် မူတည်သည်၊ တန်ဖိုးဖြတ်မှု အခံများ ပါဝင်လွှမ်းမိုးသည်၊ ပြင်ပ လှုံ့ဆော်ချက်များ အခင်းအကျင်းနှင့်လည်း လွတ်ချော်စွာ ဖြစ်ပေါ်နိုင်သေးသည်" ဟူ၏။
ဤ "(ထိုကြုံ)ခံစားချက်" သို့မဟုတ် "(ထိကြုံ)ခံစားမှု" ဟူသော အသုံးအနှုန်း ဖြင့် "စိတ်ခံစားသွင် (emotion) အမျိုးမျိုးကို သတိကပ်စိတ်ဖြင့် သက်ရှိက ခံစားမိခြင်း အခြေအနေ"ကို ဆိုလိုကြ၏။
VandenBos, Gary (2006) APA Dictionary of Psychology. Washington, DC: American Psychological Association အကိုးအကား ကဏ္ဍ:သိတွေးအုံ လုပ်ငန်းများ ကဏ္ဍ:စိတ် ကဏ္ဍ:စိတ်ပညာ ကဏ္ဍ:အာရုံကြောသိပ္ပံ။
thumb|ခံစားချက် အခြေခံ ၆မျိုး လူသားတို့၌ ဖြစ်ပေါ်တတ်သော ခံစားမှုအသွင် (သို့) ခံစားချက် () များ ဟူသည်မှာ - စဉ်းစားခြင်း၊ လိုက်လံခံစားမိခြင်း စသည့် သိတွေးအုံလုပ်ငန်းများကြောင့် ဖြစ်ပေါ်တတ်သော၊ သာယာရွှင်နပ်မှု (pleasure) သို့မဟုတ် ဆင်းရဲခံစားမှု (displeasure) တို့ အထိုက်အလျောက် ပါဝင်တတ်သော၊ သက်ရှိ၏ စိတ် နှင့် (မျက်နှာ၊ နှလုံး စသော) ကိုယ်ထည်တို့နှင့် ထိကြုံခံစားမိဖွယ် ဖြစ်စဉ်များ၊ ဖြစ်နေကျ အသွင်များကို ညွှန်းဆို၏။
ဤ ခံစားချက် (emotion) အသွင်ကွဲတို့အတွက် စိုင်းယန့်စ်ကျနလှသော အဓိပ္ပါယ်သတ်မှတ်ချက် ဟူ၍မူ မရှိသေးပါ။
ခံစားချက်(ခံစားသွင်) အမျိုးမျိုး အကြမ်းဖျင်းအားဖြင့် စာရင်းပြုစုထားခြင်း။
ပျော်ရွှင်မှု ကျေနပ်ကြည်နူးမှု စိတ်လှုပ်ရှား မြူးထူးမှု (excitement) စိတ်လှုပ်ရှား ပူပန်မှု (being nervous) ကြောက်ရွံ့မှု (ဒေါသ အသွင်ကွဲ) ဝမ်းနည်းမှု။
စိတ်ညစ်မှု (ဒေါသ အသွင်ကွဲ) အမျက်ထွက်မှု။
ထိခိုက်ရန်လိုမှု။
(ဒေါသ အသွင်ကွဲ။
"ဤသည်ကိုမှ ဒေါသ ခေါ်သည်"ဟု ပါဠိအနက်များကို အမှတ်မှားဖွယ် ရှိတတ်၏။
) ရှက်ရွံ့မှု မနာလိုမှု ဝန်တိုမှု သနားကြင်နာမှု အားကျမှု ဂုဏ်ယူအားရမှု အကိုးအကား ကဏ္ဍ:သိတွေးအုံ လုပ်ငန်းများ ကဏ္ဍ:စိတ် ကဏ္ဍ:စိတ်ပညာ ကဏ္ဍ:အာရုံကြောသိပ္ပံ။
ဆန္ဒ ဟူသည်မှာ အောက်ပါတို့အနက် တစ်ခုခု ဖြစ်နိုင်သည်။
ဆန္ဒ (ဗုဒ္ဓဘာသာ) ပြုအားဆန္ဒ။
သတ္တဝါ သက်ရှိတို့၌ ဖြစ်ပေါ်တတ်သော (ပြုလုပ်ရန်) စိတ်ဆန္ဒ သို့မဟုတ် ပြုအားဆန္ဒ () ဆိုသည်မှာ - တစ်စုံတရာသော လုပ်ငန်းကို မည်မျှ ခက်ခဲမည်-လွယ်ကူမည် သိလျက်နှင့် ပြုလုပ်ရန် သိတွေးအုံအားဖြင့် လိုလားမှု အထိုက်အလျောက် ရှိခြင်းကို ညွှန်း၏။
ကဏ္ဍ:သိတွေးအုံ ကဏ္ဍ:ဒဿနိကဗေဒ ကဏ္ဍ:စိတ် ကဏ္ဍ:စိတ်ပညာ။
စိတ်သရုပ်ခွဲဗေဒ (Psychoanalysis) စသည့် နယ်ပယ်တို့၏ လေ့လာချက်အရ၊ မသိစိတ် (ခေါ်) သတိလွတ်စိတ် () ဟူသည်မှာ လူတဦးဦးရှိ သိတွေးအင် (psyche)တခုခု၏ သတိပေးစိုက်မှုဖြင့် စဉ်းစားစစ်ဆေးလျက် မသိနိုင်သော အစိတ်အပိုင်း ဖြစ်၍ သတိကပ်စိတ် (အသိပါ စိတ်) နှင့် မတူချေ။
ဤ သတိလွတ်စိတ်၏ တွေးချက်များသည် အာရုံစိုက်မှု (သတိပေးစိုက်မှု)တို့ ပါဝင်ရာ သတိကပ်စိတ်၏ ပြင်ပသဖွယ် ရှိဟန်ပေါက်သော်လည်း၊ သတိကပ်သည့် စဉ်းစားခြင်း ဖြစ်စဉ်များနှင့် သတိကပ်သည့် အတုံ့အမူများ အပေါ် သက်ရောက်တတ်၊ အဆုံးအဖြတ် ဝင်ပေးနေတတ်သည်ဟု ယူဆရ၏။
ဤသတိလွတ်စိတ်အဖြစ် လူ့ဦးနှောက်က လိုချင်တပ်မက်မှု ကဲ့သို့သော ခံစားမိချက်များ၊ မှတ်ဉာဏ်များ၊ ကိုယ်တွင်းသိ လှုပ်ရှားကျွမ်းကျင်မှု (autmatic skill) များ စသည်တို့ကို ဆောင်ရွက်နေကြောင်းကို လက်တွေ့စမ်းသပ်ချက်များက ပြနေ၏။
အကိုးအကား ကဏ္ဍ:သိတွေးအုံ ကဏ္ဍ:စိတ် ကဏ္ဍ:စိတ်သရုပ်ခွဲဗေဒ ကဏ္ဍ:စိတ်ပညာ ကဏ္ဍ:အာရုံကြောသိပ္ပံ။
alt=A cognitive model illustrated by Robert Fludd|thumb|ရောဘတ် ဖှလဒ်ဆိုသူက ၁၆၁၉ တွင် ချပြသော သိတွေးအုံ စံသရုပ် (cognitive model)Fludd, Robert. "De tripl. animae in corp. vision". I, I, X in , vol. II. p. 217. အသိစိတ် () (သို့) အသိပါ စိတ် (ခေါ်) သတိကပ်စိတ် () ဟူသည်မှာ အရှင်းဆုံးအားဖြင့်လျှင် စိတ်ပိုင်ရှင်၏ အတွင်း အပြင် ဖြစ်တည်မှုအားလုံးအပေါ် အခြင်းအရာ ဖမ်းသိမှု (awareness) ရှိနေခြင်းဟုလည်း ဆိုကြ၏။
သို့သော် ၎င်း၏ သဘောသရုပ်အကြောင်းကို ဒဿနိကဗေဒ၊ စိုင်းယန့်စ်ရှုထောင့် စသဖြင့် အဘက်ဘက်မှ ခွဲခြမ်းစိတ်ဖြာကြည့်ပုံများ၊ ဖြေရှင်းစဉ်းစားကြည့်ပုံများဖြင့် နှစ်ပေါင်းထောင်ချီ ဆွေးနွေးငြင်းခုံကြဆဲ ဖြစ်နေ၏၊ မည်သည့် အခြင်းအရာတို့ကို ပဓာနထား လေ့လာအပ်သည်ပင် အထင်အမြင်တို့ ကွဲလွဲလျက် ရှိ၏။
အချို့ ဖြေရှင်းစဉ်းစားပုံများတွင် စိတ်(အစဉ်စု)ဟူသော အရာကြီး တစ်ခုလုံးက ဤ အသိစိတ် (Consciousness) ဖြစ်သည် ဟု ယူဆလျက်၊ စိတ်သရုပ်ခွဲဗေဒ (Psychoanalysis) ရှုထောင့်အရမူ ဤ သတိကပ်စိတ် (Conscious Mind) ဟူသည်က လူတဦး သိတွေးအင် (ဆိုက်ခီ)တခု၏ တစ်စိတ်တပိုင်းသဖွယ်၊ သတိပေးစိုက်မှုဖြင့် စဉ်းစားစစ်ဆေး ဆက်လက်သော သိတွေးလုပ်ငန်းများ ဖြစ်နိုင်၏။
အရွယ်အစားနှင့် အကွာအဝေးပြ အချိုးနှုန်းဆ (scale) မမှန်စွာ၊ မြင်သာအောင်၊ ဆွဲပြထားသော ဂြိုဟ်စု(planetrary system) တစ်ခုပုံ လောက(Universe)ကြီး အတွင်းရှိ ကြယ်ပတ်ဂြိုဟ်စု (သို့) ဂြိုဟ်စု () တစ်ခု ဆိုသည်မှာ ဒြပ်ဆွဲမှု၏ သက်ရောက်စုဝေးပေးမှုကြောင့် ကြယ် တစ်လုံး (သို့မဟုတ်) ကြယ်သိုက် တစ်ခုက ဗဟိုသဖွယ် ပါရှိလျက် ကြယ်မဟုတ်သော (အက်တမ့်ဗဟိုဆန်ချင်း ဖိပေါင်း စွမ်းအင်ဖြာထွက်မှုဖြင့် တောက်လောင် မနေသော) ဂြိုဟ်အချို့က ၎င်းဗဟိုဒြပ်ထုကြီးကို ဂြိုဟ်ပတ်လမ်းအသီးသီးနှင့် လှည့်ပတ်၍ ပါရှိသော ကြယ်နှင့် ဂြိုဟ်များ အစုအဝေး တစ်ခုစီကို ညွှန်းဆိုခြင်း ဖြစ်၏။
ယေဘုယျခြုံငုံမိစွာ ဆိုရလျှင်၊ ဤသို့ ဂြိုဟ်စု တခုခုအတွင်း၌ လက်ရှိနက္ခတ္တဗေဒအရ "ဂြိုဟ်" မည်သော မြောက်သော အရာများအပြင် ဂြိုဟ်သိမ်များ (dwarf planets)၊ ဂြိုဟ်ရံ ဒြပ်စိုင်များ (natural satellites)၊ ဥက္ကာမျောများ (astroids)၊ ဥက္ကာကြွေများ (meteroids)၊ ကြယ်တံခွန်များ (comets)၊ စသည်တို့လည်း ပါဝင်တတ်ပေ၏။
p. 394, The Universal Book of Astronomy, from the Andromeda Galaxy to the Zone of Avoidance, David J. Dsrling, Hoboken, New Jersey: Wiley, 2004. .p. 314, Collins Dictionary of Astronomy, Valerie Illingworth, London: Collins, 2000. . ၎င်းတို့အပြင် ဗဟိုဒြပ် (အလယ်ရှိ ကြယ်)ကို ပတ်လှည့်နေသည့် ကျောက်၊ ရေခဲ စသည့်ဖြင့် ဒြပ်သားမျိုးစုံသည်လည်း ကြယ်ပတ်ဂြိုဟ်စု (Planetary System) တခုတခုစီ၏ အစိတ်အပိုင်းများသဖွယ် ယူဆဖွယ်ရှိ၏။
ဤ လူသားတို့ (မျက်နှာပြင် မြေသားပေါ်ဝယ်) နေထိုင်ရာ ကမ္ဘာဂြိုဟ်နှင့် တကွ အခြားသော ဂြိုဟ် ၇ လုံးက နေဟူသော ကြယ်ကို ဗဟိုပြု လှည့်ပတ်နေသည်ဟု ဆိုနိုင်ပြီး ကျွန်ုပ်တို့ ရှိရာ ဤကြယ်ပတ်ဂြိုဟ်စုကိုမူ "နေအဖွဲ့အစည်း (ခေါ်) နေပတ် ဂြိုဟ်စု" ဟု ကျွန်ုပ်တို့က အမည်ခွဲပေးထားကြ၏။
p. 382, Collins Dictionary of Astronomy.p. 420, A Dictionary of Astronomy, Ian Ridpath, Oxford, New York: Oxford University Press, 2003. . အကိုးအကား ကဏ္ဍ:နက္ခတ္တဗေဒ ကဏ္ဍ:ရူပဗေဒ ကဏ္ဍ:သဘာဝသိပ္ပံ။
ဝင်းနိမ္မိတာရုံဆရာတော်ဘဒ္ဒန္တမုနိန္ဒာဘိဝံသ (၁၂ ဒီဇင်ဘာ၊ ၁၉၄၆ - ၁၉ ဇွန်၊ ၂၀၂၄) သည် စာချအကျော်ဆရာတော် တစ်ပါးဖြစ်ပြီး နိုင်ငံတော်သံဃမဟာနာယကအဖွဲ့ဝင် (ငြိမ်း) ဆရာတော်တစ်ပါးလည်း ဖြစ်သည်။
စာပေကျမ်းဂန်နှံ့စပ်ကျွမ်းကျင်သည့် ဆရာတော်တစ်ပါးအဖြစ်လည်းကောင်း၊ ရှင်းတမ်းကျမ်း များအားပြုစုသည့်အတွက် ရှင်းတမ်းဆရာတော် အဖြစ် လည်းကောင်း ရဟန်းသံဃာထုကြားတွင် ထင်ရှားသည်။
၂၀၂၄ ခုနှစ် ဇွန်လ ၁၉ ရက်နေ့တွင် စစ်တပ်၏ ပစ်ခတ်မှုကြောင့် ဘဝနတ်ထံပြန်လွန်တော်မူခဲ့ရသည်။
ရှင်ရဟန်းပြုတော်မူခြင်း ကောဇာသက္ကရာဇ် ၁၃၀၈ ခုနှစ် နတ်တော်လပြည့်ကျော် ၄ရက်၊ခရစ်သက္ကရာဇ် ၁၉၄၆ ခုနှစ် ဒီဇင်ဘာလ ၁၂ရက် ကြာသပတေးနေ့ တွင် ခမည်းတော် ဦးထွန်းရွှေ၊ မယ်တော် ဒေါ်ကျေးရင်တို့က ဆရာတော်လောင်းလျာအား ဖွားမြင်ခဲ့သည်။
မွေးချင်းများအနက် သားဦး ဖြစ်ပြီး ချက်မြှပ်ဇာတိမှာ ပဲခူးတိုင်းဒေသကြီး၊ သနပ်ပင်မြို့နယ်၊ ကုက္ကိုလ်ကျေးရွာ ဖြစ်သည်။
သက်တော် ၁၀ နှစ်အရွယ် ၁၉၅၆ ခုနှစ်တွင် ပဲခူး ကြခတ်ဝိုင်းပရိယတ္တိစာသင်တိုက် သို့ ရောက်ခဲ့ပြီး မိဘများ၏ ပစ္စယာနုဂ္ဂဟကိုခံယူလျက် ရှင်သာမဏေအဖြစ်သို့ ရောက်ရှိတော်မူခဲ့သည်။
သက်တော် ၂၀ အရွယ် တွင် ရှင်ရဟန်းပြုတော်မူသည်။
စာသင်သားဘဝ ရှင်သာမဏေဘဝ ကတည်းက စာပေအရာ ထူးချွန်သူဖြစ်ခဲ့ပြီး သက်တော် ၁၄ နှစ်အရွယ် နှင့် ကြခတ်ဝိုင်းဆရာတော်ကြီး၏ လမ်းညွှန်မှုအောက်တွင် ရှင်သာမဏေများအား ရှင့်ကျင့်ဝတ်ပို့ချရသူဖြစ်ခဲ့သည်။
ပဲခူး ကြခတ်ဝိုင်း ပရိယတ္တိစာသင်တိုက် တွင် စာပေများလေ့လာသင်ယူတော်မူရင်း ရှင်သာမဏေဘဝ ဖြတ်သန်းခဲ့သည်။
အောင်မြင်ခဲ့သည့်စာမေးပွဲများ သက်တော် ၁၁ နှစ် အရွယ် နှင့် ဝိနယာနုဂ္ဂဟသာမဏေရဘာဏကသီလသိက္ခာတန်း အား အောင်မြင်ခဲ့သည်။
သက်တော် ၁၇ နှစ်အရွယ် တွင် အစိုးရဓမ္မာစရိယစာမေးပွဲ ကို ကျမ်းရင်း ၃ကျမ်း နှင့် တနှစ်အတွင်း နှစ်ချင်းပေါက်အောင်မြင်ခဲ့ပြီး တစ်နိုင်ငံလုံး ဒုတိယ အမှတ်အများဆုံး ရခဲ့သည်။
ဆရာတော်သည် ပိဋကတ် တပုံဆောင်ဒီဃဘာဏကဘွဲ့ရရှိခဲ့သည့် ဆရာတော်လည်းဖြစ်သည်။
ဝိနယာနုဂ္ဂဟသာမဏေရဘာဏက သီလသိက္ခာတန်း (ကောဇာသက္ကရာဇ် ၁၃၁၉-ခုနှစ် ) အစိုးရ ပါဠိပထမပြန် ပထမငယ်တန်း (ကောဇာသက္ကရာဇ် ၁၃၂၁-ခုနှစ် ) ပဲခူး ဝိနယာဓိကပရိယတ္တိစာမေးပွဲ ပထမငယ်တန်း ပဲခူး ဝိနယာဓိကပရိယတ္တိစာမေးပွဲ ပထမလတ်တန်း (ကောဇာသက္ကရာဇ် ၁၃၂၂-ခုနှစ် ) အစိုးရ ပါဠိပထမပြန် ပထမလတ်တန်း (ဒုတိယဂုဏ်ထူး) (ကောဇာသက္ကရာဇ် ၁၃၂၃-ခုနှစ် ) အစိုးရ ပါဠိပထမပြန် ပထမကြီးတန်း (ပထမဂုဏ်ထူး) ပထမကျော်ဘွဲ့ (ကောဇာသက္ကရာဇ် ၁၃၂၄-ခုနှစ် ) ပဲခူး ဝိနယာဓိကပရိယတ္တိစာမေးပွဲ ပထမကြီးတန်း ပထမ(ကောဇာသက္ကရာဇ် ၁၃၁၉-ခုနှစ် ) အစိုးရ ဓမ္မာစရိယ စာမေးပွဲ ကျမ်းရင်း ၃-ကျမ်း (ဒုတိယ အမှတ်အများဆုံး နှင့် တနှစ်တည်း ၃-ကျမ်း နှစ်ချင်းပေါက်)(ကောဇာသက္ကရာဇ် ၁၃၂၅-ခုနှစ် ) အစိုးရ ဂုဏ်ထူးကျမ်း (ကောဇာသက္ကရာဇ် ၁၃၂၆-ခုနှစ် ) အင်္ဂုတ္ထရနိကာယပါဠိပါရဂူဘွဲ့ ရန်ကုန် စေတိ စာသင်တန်း (ပထမ)(ကောဇာသက္ကရာဇ် ၁၃၂၇-ခုနှစ် ) မန္တလေး သကျသီဟ စာသင်တန်း (ဒုတိယ)(ကောဇာသက္ကရာဇ် ၁၃၂၈-ခုနှစ် ) စေတိ စာချတန်း (ဒုတိယ) (ကောဇာသက္ကရာဇ် ၁၃၃၀-ခုနှစ် ) စေတိယင်္ဂဏပရိယတ္တိဓမ္မာစရိယ_ဂဏဝါစကဘွဲ့ မန္တလေး သကျ စာချတန်း အောင်စဉ်-၁ (ပထမ) (ကောဇာသက္ကရာဇ် ၁၃၃၁-ခုနှစ် ) ပရိယတ္တိသာသနဟိတဓမ္မာစရိယဘွဲ့ နိုင်ငံတော်အစိုးရ တိပိဋကရွေးချယ်ရေး စာမေးပွဲ သုတ္တန္တ ပိဋက ဒီဃနိကာယ အာဂုံ ပြန်ဆို အောင်မြင် (ကောဇာသက္ကရာဇ် ၁၃၄၂-ခုနှစ် ) ပိဋကတ် တပုံဆောင် ဒီဃဘာဏကဘွဲ့ သာသနာရေးကိစ္စများဆောင်ရွက်တော်မူပုံ ဆရာတော်သည် ပဲခူးမြို့ ကြခတ်ဝိုင်းကျောင်းတိုက် ၏ စာချတာဝန်ခံဆရာတော်တစ်ပါး အဖြစ် နှစ်ပေါင်းများစွာ ထမ်းရွက်တော်မူခဲ့သည်။
တိပိဋကဓရ ရွေးချယ်ရေးစာမေးပွဲအပါအဝင် အနယ်နယ်အရပ်ရပ်က သံဃာစာမေးပွဲများအတွက် စာချ၊စာသင်ပေးခဲ့သူဖြစ်ခဲ့သည်။
ဆရာတော်သည် ပဲခူးမြို့၊ ကလျာဏီရပ်ကွက်တွင် ဝင်းနိမ္မိတာရုံကျောင်းစာသင်တိုက် အား တည်ထောင်ပြီး ရဟန်း၊သံဃာများအား စာသင်၊စာချ ပို့ချသင်ကြားပေးခဲ့သည်။
ဘဝနတ်ထံ ပျံလွန်တော်မူခြင်း ၂၀၂၄ ခုနှစ် ဇွန် ၁၉ ရက်နေ့ တွင် ဆရာတော်သည် မန္တလေးမြို့တွင် ပြုလုပ်မည့် မဟာဝိသုဒ္ဓါရုံတိုက်သစ် (ရွှေကျင်နိကာယဗဟိုဌာန) အစည်းအဝေးသို့ တက်ရောက်ရန်အတွက် လေကြောင်းခရီး ဖြင့် ကြွချီစဉ် တံတားဦး လေဆိပ် မှနေ၍ ငါန်းဇွန်မြို့နယ် ပန်းချီကမ္မရွာ သို့ သွားရောက်ခဲ့ပြီး ထိုမှအပြန် မြို့သာ နှင့် ပန်းချီကမ္မရွာကြား အရောက် ကားမှန်မချဘဲ အရှိန်ပြင်းမောင်းနှင်သည်ဟုဆိုပြီး စစ်သားများပါသည့် ကားက သေနတ်ဖြင့် ပစ်ခတ်ခဲ့၍ နေရာတွင်ပင် ပျံလွန်တော်မူခဲ့သည်။
ထိုညပိုင်းတွင် ဆရာတော်လိုက်ပါလာသည့် ကားအား ပြည်သူ့ကာကွယ်ရေးတပ် (PDF) များက မိုင်းဆွဲတိုက်ခိုက်ခဲ့သည်ဟု စစ်ကောင်စီ ဘက်က လိမ်လည် သတင်းထုတ်ပြန်ခဲ့သည်။
သို့သော်လည်း ဆရာတော် နှင့် အတူလိုက်ပါခဲ့သည့် ကန်သုံးဆင့်ကျောင်း ဆရာ‌တော် ဘဒ္ဒန္တဂုဏိကာဘိဝံသက စစ်ဗိုလ်စစ်သားများက လုပ်ဆောင်ခဲ့သည်ဟု ထုတ်ဖော်မိန့်ကြားခဲ့အပြီး တပ်မတော်ဘက်က ၎င်းတို့ လုပ်ဆောင်ချက်ဖြင့် ဘဝနတ်ထံပြန်လွန်တော်မူခဲ့သည်ဟု ဇွန်လ ၂၁ ရက်နေ့တွင် ဝန်ခံခဲ့သည်။
ပြုစုခဲ့သည့်ကျမ်းများ သဂြိုဟ်ရှင်းတမ်းအပါအဝင် ကျမ်းပေါင်း ၃၇ ကျမ်း အား ပြုစုတော်မူခဲ့သည်။
ဆန္ဒောသာရတ္ထဒီပက ဆန်းရှင်းတမ်း (၁၉၈၄ - ခုနှစ် ) (၆)ကြိမ်ပုံနှိပ်ပြီး ကစ္စည်းသုတ်စဉ် သရုပ်ခွဲကျမ်း (၁၉၈၄ - ခုနှစ်) (၆) ကြိမ်ပုံနှိပ်ပြီး ပထမငယ်တန်း ပါဠိစာပေ ကောက်နှုတ်ချက် ရှင်းတမ်း (၁၉၈၅- ခုနှစ်) ပထမလတ်တန်း ပါဠိစာပေ ကောက်နှုတ်ချက် ရှင်းတမ်း (၁၉၈၅- ခုနှစ် ) ပထမလတ်တန်း ပါဠိသဒ္ဒါနှင့် အသုံးအနှုန်းအတွက် ကျက်မှတ်ဖွယ်များ (၁၉၈၅- ခုနှစ် ) ကြခတ်ဝိုင်း သဂြိုဟ်ရှင်းတမ်း စိတ်စေတသိက်ပကိဏ်း (၁၉၈၆- ခုနှစ် ) ပထမလတ်တန်း အက္ခရာဝလိ ပါဠိ မြန်မာ အဘိဓာန် (၁၉၈၆ - ခုနှစ် ) ပထမငယ်တန်း ပါဠိသဒ္ဒါနှင့် အသုံးအနှုန်း နိယံ (၁၉၈၇ - ခုနှစ် ) ကြခတ်ဝိုင်း သဂြိုဟ်ရှင်းတမ်း (၉-ပိုင်း) (၁၉၉၀)(၁၃)ကြိမ်ပုံနှိပ်ပြီး ကြခတ်ဝိုင်း တိကမာတိကာ ဓာတုကထာ(ညဝါ)ရှင်းတမ်း(၁၉၉၂ - ခုနှစ် ) ဝိနယတံခွန် ရှင်ကျင့်ဝတ် (အမေး၊အဖြေ)(၁၉၉၂ - ခုနှစ် ) ဝိနယတံခွန် ပါတိမောက် အမေး အဖြေ(၁၉၉၂ - ခုနှစ် ) ကြခတ်ဝိုင်း တိကမာတိကာ ရှင်းတမ်း(၂-ကြိမ်)(၁၉၉၄- ခုနှစ် ) ကြခတ်ဝိုင်း ကစ္စည်းသုတ်နက်(၁၉၉၄- ခုနှစ် ) ကြခတ်ဝိုင်း အထက်ယမက ရှင်းတမ်း (၁၉၉၅- ခုနှစ် ) ကြခတ်ဝိုင်း ရူပသိဒ္ဓိ နိယံ(သန္ဓိနာမ်)(၁၉၉၅- ခုနှစ် ) ကြခတ်ဝိုင်း ကင်္ခါရှင်းတမ်း(ပတွဲ၊ဒုတွဲ)(၁၉၉၆- ခုနှစ် ) ကြခတ်ဝိုင်း ဋီကာကျော် ရှင်းတမ်း(၅-ကြိမ်) (၁၉၉၇- ခုနှစ် ) ကစ္စည်း ပြယုဂ် သရုပ်ခွဲ(၁၉၉၈ - ခုနှစ် ) ကြခတ်ဝိုင်း ရူပသိဒ္ဓိနိယံ(၂၀၀၀ - ခုနှစ် ) ကြခတ်ဝိုင်း ပါတိမောက် ရှင်းတမ်း(၂၀၀၂ - ခုနှစ် ) ကြခတ်ဝိုင်း ရူပသိဒ္ဓိ ရှင်းတမ်း(၂၀၀၃ - ခုနှစ် ) ကြခတ်ဝိုင်း ကင်္ခါ ရှင်းတမ်း(ပေါင်းချုပ်)(၂၀၀၄- ခုနှစ် ) အနက်ပေးပုံ နည်းမျိုးစုံ(၂၀၀၄ - ခုနှစ် ) အောက်ယမက ရှင်းတမ်း(ပထမလတ်)(၂၀၀၆- ခုနှစ် ) ဝင်းနိမ္မိတာရုံ ပဒမာလာ(၂၀၀၈- ခုနှစ် ) အဘိဓာန် ရှင်းတမ်း(၂၀၁၁ - ခုနှစ် ) ပုဒ်စစ် နိယံ(၂၀၁၁ - ခုနှစ် ) ပုဒ်စစ်အလွယ် ကျက်မှတ်ဖွယ်(၂၀၁၁ - ခုနှစ် ) နည်းစစ် အလွယ် ကျက်မှတ်ဖွယ် နှင့် သံဝဏ္ဏနာစစ် လွယ် ကျက်မှတ်ဖွယ်(၂၀၁၂- ခုနှစ် ) ဝင်းနိမ္မိတာရုံ သဂြိုဟ် ဆိုရိုးကျမ်း(၂၀၁၂- ခုနှစ် ) ပါတိမောက် နိယံ(၂၀၁၂ - ခုနှစ် ) ဋီကာကျော် နိယံ(၂၀၁၂ - ခုနှစ် ) ဋီကာကျော် ပါဠိ ရှင်းတမ်း(၂၀၁၅- ခုနှစ် ) ဉာသ်ကောက် အလွယ် ကျက်မှတ်ဖွယ် နှင့်ဉာသ်ကောက်ရပုံ နည်းမျိုးစုံ(၂၀၁၇- ခုနှစ် ) ကစ္စည်းသုတ်စဉ် အဓိပ္ပာယ် (၂၀၁၇- ခုနှစ် ) ၃၇-ပါရာဇိကဏ် ပါဌာပါဌ ဝိနိစ္ဆယ (၂၀၂၃- ခုနှစ် ) ကိုးကား ကဏ္ဍ:၁၉၄၆ မွေးဖွားသူများ ကဏ္ဍ:၂၀၂၄ ကွယ်လွန်သူများ Category:ဗုဒ္ဓဘာသာရဟန်းများ ကဏ္ဍ:မြန်မာ ဗုဒ္ဓဘာသာ ရဟန်းတော်များ။
နက္ခတ္တဗေဒသုံး ဒြပ်ညိုလုံး () ဆိုသည်မှာ နျူကလီးယား ပေါင်းစည်းမှု ကင်းစင်အောင် ဒြပ်ထုပမာဏ မသေးငယ်သဖြင့် "ဂြိုဟ်"လည်း မမည်သော၊ ၎င်း နျူကလီးယပ်စ် (အက်တမ့်ဗဟိုဆန်)များ ပေါင်းစည်းမှု ဆက်တိုက် ဖြစ်လောက်အောင်လည်း ဒြပ်စုဝေးမိမှု မကြီးမားသဖြင့် "ကြယ်" လည်း မြောက်သော ဂြိုဟ်မမည် ကြယ်မမြောက် များ ဖြစ်လေ၏။
အကိုးအကား ကဏ္ဍ:ခြေချဒြပ်ထုကြီးများ ကဏ္ဍ:နက္ခတ္တဗေဒ ကဏ္ဍ:သဘာဝသိပ္ပံ။
နက္ခတ္တဗေဒသုံး ကြယ်လိုလို ဂြိုဟ်လိုလို (သို့) ဂြိုဟ်မမည် ကြယ်မမြောက် () ဆိုသည်မှာ နျူကလီးယား ပေါင်းစည်းမှု ကင်းစင်အောင် ဒြပ်ထုပမာဏ မသေးငယ်သဖြင့် "ဂြိုဟ်"လည်း မမည်သော၊ ၎င်း နျူကလီးယပ်စ် (အက်တမ့်ဗဟိုဆန်)များ ပေါင်းစည်းမှု ဆက်တိုက် ဖြစ်လောက်အောင်လည်း ဒြပ်စုဝေးမိမှု မကြီးမားသဖြင့် "ကြယ်" လည်း မြောက်သော အာကာသတွင်း ခြေချဒြပ်ထုများ ဖြစ်လေ၏။
ဒြပ်ဆွဲမှု သက်ရောက်ချက်ကြောင်း စုလုံးမိသော ဒြပ်သားများပမာဏက နေလုံးဒြပ်ထု ( ခန့်) ၏ ၈% ဝန်းကျင် အနည်းဆုံး ရှိလျှင် ပါဝင်သော ဟိုက်ဒြိုဂျင်အက်တမ်တို့၏ ဗဟိုဆန် (နျူကလီးယပ်စ်) များ ဆက်တိုက်ပေါင်းစည်းခြင်း ဆက်တိုက် ဖြစ်ပေါ်ပေမည်။
ဤ ဂြိုဟ်မမည် ကြယ်မမြောက်များမှာ နျူကလီးယား ပေါင်းစည်းမှု စတင် ဖြစ်ပေါ်လောက်အောင် ဒြပ်စုဝေးမိမှု ကြီးမားသော်လည်း ဆက်တိုက် ရေရှည်ဖြစ်လောက်အောင် ထိုမျှ ဒြပ်ပမာဏ မကြီးမားသည့် ဒြပ်အစုအဝေးများ ဖြစ်တော့၏။
နက္ခတ်ဝတ္ထု (ခေါ်) အာကာသဇာတ်ကောင် (ခေါ်) ခြေချဖွယ် ဒြပ်ထု (သို့) ခြေချဒြပ်ထု (; astronomical body; heavenly body) ဆိုသည်မှာ - ဤ သက်ရောက်လောက (Observable Universe) အတွင်း၌ သဘာဝအလျောက် စုဖွဲ့ဖြစ်ပေါ်လာသော ဒြပ်စိုင်အရာဝတ္ထု တစ်ခုချင်းကိုလည်းကောင်း၊ ရံဖန်ရံခါ၌ အစုအဝေးကိုလည်းကောင်း ညွှန်းဆိုခြင်း ဖြစ်၏။
ကြယ်များ၊ ဂြိုဟ်မမည် ကြယ်မမြောက်များ၊ ဂြိုဟ်များ၊ ဂြိုဟ်သိမ်ဂြိုဟ်မွှားများ၊ ဤသည်တို့ အားလုံးမှာ ခြေချဒြပ်ထုများ အသီးသီး ဖြစ်ကြ၏။
တုံ့ပြန်ကျင့် အပြုအမူ (သို့) အတုံ့အမူ (; behaviour) ဆိုသည်မှာ - သက်ရှိ သတ္တဝါ တဦးဦး တကောင်ကောင်က ဖြစ်စေ၊ သက်မဲ့အစုအဝေး တခုခုက ဖြစ်စေ၊ လူလုပ် ကွန်ပျူတာဉာဏ် တခုခုက ဖြစ်စေ ၎င်းတည်ရှိရာ ပတ်ဝန်းကျင်အတွင်း ပြုလုပ်လိုက်သမျှ သို့မဟုတ် (ကြုံလျှင်ကြုံတိုင်း) ထပ်မံထပ်မံ ကျင့်မူတတ်သမျှတို့ကို ခြုံငုံညွှန်းဆိုခြင်း ဖြစ်၏။
ကိုယ်ထည် (သို့) အစုအဝေး၏ အတွင်းမှ ဖြစ်စေ၊ အပြင်မှ ဖြစ်စေ လာသော ပတ်ဝန်းကျင်မှ ဖြစ်စေ၊ မိမိကိုယ်တိုင် တွေးယူ၍ ဖြစ်စေ လာသော၊ သိစိတ်မှ ဖြစ်စေ၊ မသိစိတ်မှ ဖြစ်စေ လာသော၊ လှုံ့ဆော်ချက် အမျိုးမျိုးအလိုက် သက်ရှိ (သို့) ဇာတ်ကောင်က တွက်ချက်၍ တုံ့ပြန်ကျင့် ဖြစ်လာသည်တို့က ထိုဇာတ်ကောင်၏ အတုံ့အမူများ (behaviors) ပင် ဖြစ်တော့၏။
အကိုးအကား ကဏ္ဍ:ဇီဝဗေဒ ကဏ္ဍ:စိတ်ပညာ ကဏ္ဍ:သိတွေးအုံ စိုင်းယန့်စ်။
ကျိုတိုသတင်းအချက်အလက်နည်းပညာကောလိပ် (KCGI) 京都情報大学院大学 | トップ သည် ဂျပန်နိုင်ငံ၊ ကျိုတိုမြို့တွင် တည်ရှိသည့် နည်းပညာကောလိပ်တစ်ခု ဖြစ်သည်။
ဤကောလိပ်တွင် အသုံးချနည်းပညာမဟာဘွဲ့ (M. S. IT) ကို ပေးအပ်သည်။
ကျောင်းသည် ဝဘ်အခြေခံစီးပွားရေးနည်းပညာနှင့် ဝဘ်စနစ်များတီထွင်ဖန်တီးခြင်းများကို သင်ကြားပြသပေးလျက်ရှိသည်။
တည်နေရာ ကောလိပ်၏ ပင်မကျောင်းသည် ကျိုတိုဘူတာအနီးရှိ ကျိုတိုကွန်ပျူတာအကယ်ဒမီ ဖြစ်သည်။
ကွန်ပျူတာဂရပ်ဖစ်ဌာနသည် ခမိုဂဝကျောင်းဝန်းတွင် တည်ရှိပြီး ကွန်ပျူတာသတင်းအချက်အလက်ဌာနသည် ရခုဟိုခုကျောင်းဝန်းတွင် တည်ရှိသည်။
KCGI သည် ကျိုတိုမြို့၊ ဆခယောရပ်ကွက်ရှိ ဟယခုမန်းဘန်းအဆောက်အဦတွင် တည်ရှိသည်။
KCG group တွင်လည်း ကျိုတိုဂျပန်ဘာသာစကားလေ့ကျင့်ရေးစင်တာ (KJLTC) တည်ရှိသည်။
KCG သည် နယူးယောက်မြို့နှင့် ဘေဂျင်းမြို့တွင်လည်း ကျောင်းများ တည်ရှိသည်။
၂၀၀၂ ခုနှစ်တွင် တရုတ်နိုင်ငံ ပါလီမန်စာကြည့်တိုက်တွင် ရုံခန်းဖွင့်လှစ်ခဲ့သည်။
တရုတ်နိုင်ငံရှိ အိုင်တီဆိုင်ရာပညာရေးများကို ထောက်ပံ့ရန်နှင့် တရုတ်နိုင်ငံရှိ တက္ကသိုလ်များအား ပညာရေးဆိုင်ရာအခြေခံစနစ်များ ထောက်ပံ့ပေးရန် ဆောင်ရွက်လျက်ရှိသည်။
၂၀၀၀ ခုနှစ်တွင် KCG သည် နယူးယောက်မြို့ရှိ World Trade Center တွင် ရုံးခန်းဖွင့်လှစ်ခဲ့သည်။
စက်တင်ဘာလ ၁၁ ရက်နေ့ တိုက်ခိုက်ခံရပြီးနောက်တွင် ရုံးခန်းကို Rockefeller Center သို့ ပြောင်းရွှေ့ခဲ့ပြီး ၂၀၀၄ ခုနှစ်တွင် ဖွင့်လှစ်ခဲ့သည်။
သမိုင်းကြောင်း ကျိုတိုသတင်းအချက်အလက်နည်းပညာကောလိပ် (KCGI) ကို ၂၀၀၄ ခုနှစ်တွင် ဖွင့်လှစ်ခဲ့သည်။
ကျိုတိုကွန်ပျူတာအကယ်ဒမီ (KCG)၏ အစိတ်အပိုင်းတစ်ခုအဖြစ် တည်ရှိသည့် ကျောင်းဖြစ်သည်။
(KCG) ကို ၁၉၆၃ ခုနှစ်တွင် ခဆုခိုနှင့် ရှိဂဲအိုဟဆဲဂဝတို့က တည်ထောင်ခဲ့သည်။
KCG ၏ အဓိကအရေးအပါဆုံးပုဂ္ဂိုလ်မှာ ယခုဆိုဟဆဲဂဝ ဖြစ်သည်။
သူမသည် ကျိုတိုတက္ကသိုလ်မှ ရူပနက္ခတ္တဗေဒဘာသာရပ်ဖြစ် ဒေါက်တာဘွဲ့ကို ရရှိခဲ့သည့် ပထမဆုံးသောအမျိုးသမီးလည်း ဖြစ်သည်။
ယဆုခိုဟဆဲဂဝနှင့် ရှိဂဲအိုဟဆဲဂဝ (၁၉၈၆ တွင် သေဆုံး) တို့သည် IBM 709/7090 ကို လေ့လာရေးအစုအဖွဲ့တစ်ခုကို တည်ထောင်ခဲ့သည်။
၁၉၆၃ ခုနှစ်တွင် ကျိုတိုတက္ကသိုလ်တွင် ငယ်ရွယ်သည့်ကျောင်းသားကျောင်းသူအဖွဲ့ဝင်များဖြစ်သည့် ဘွဲ့ရကျောင်းသားများနှင့် သုတေသနပြုသူများကို သင်ကြားပြသပေးခဲ့သည်။
၎င်းတို့၏ လုပ်ဆောင်မှုများကို "Fortran Research Seminar" ဟု ခေါ်ဆိုခဲ့ကြပြီး ကွန်ပျူတာပရိုဂရမ်းမင်းဘာသာရပ်တစ်ခုဖြစ်သည့် Fortran ၏ အသုံးချမှုများအကြောင်းကို သင်ပေးခဲ့သည်။
နောက်ပိုင်းတွင် ထိုလုပ်ဆောင်မှုများကို "Kyoto Software Research Seminar" ဟု အမည်ပြောင်းလဲခဲ့ပြန်သည်။
၁၉၆၉ ခုနှစ်တွင် “ကျိုတိုကွန်ပျူတာအကယ်ဒမီ” (KCG) ဟူသည့် အမည်သို့ ပြောင်းလဲခဲ့သည်။
Kyoto Software Research Seminar တွင် ပြင်ပမှ လာရောက်တက်ရောက်ကြသည့် အဖွဲ့ဝင်အရေအတွက်သည် များပြားလာခဲ့သည်။
၁၉၆၀ ခုနှစ်များနောက်ပိုင်းတွင် ဂျပန်နိုင်ငံတွင် ထုတ်လုပ်သည့်ကျွန်ပျူတာအရေအတွက်သည်လည်း များပြားလာခဲ့သည်။
"HITAC-10" ကဲ့သို့သော ကွန်ပျူတာများ ဖြစ်သည်။
၎င်းကွန်ပျူတာများကို အသုံးပြုကာ ပရိုဂရမ်းမင်းသင်တန်းများကို လုပ်ဆောင်လာနိုင်ခဲ့ကာ ကျောင်းသားအရေအတွက်လည်း တိုးပွားလာခဲ့သည်။
နောက်ပိုင်းတွင် KCG သည် medium-scale ကွန်ပျူတာဖြစ်သည့် တိုရှီဘာ၏ TOSBAC3400 ကျွန်ပျူတာ၊ IBM ၏ main frame ကွန်ပျူတာများဖြစ်သည့် IBM 370, 4341, 3031 နှင့် large-scale ကွန်ပျူတာများဖြစ်သည့် UNIVAC 1100 နှင့် 1106 တို့ကို အသုံးပြုလာနိုင်ခဲ့သည်။
၁၉၈၃ ခုနှစ်တွင် တစ်ကိုယ်ရေသုံးကွန်ပျူတာများ အသုံးပြလာနိုင်သည့်အခါတွင် ကျောင်းသားများကို အခမဲ့ငှားရမ်းသည့်အစီအစဉ်ကို စတင်ခဲ့သည်။
ပြင်ပလင့်များ KCGI College website in Japanese. KCGI College website in English ကိုးကား ကဏ္ဍ:ဂျပန်နိုင်ငံရှိ တက္ကသိုလ်နှင့် ကောလိပ်များ။
Residents' bicycles line the dormitory's front entrance. ယောရှိဒအဆောင် (吉田寮, Yoshidaryō) သည် ဂျပန်နိုင်ငံ၊ ကျိုတိုမြို့၊ ကျိုတိုတက္ကသိုလ်ရှိ ယောရှိဒကျောင်းဝန်းတွင် တည်ရှိသည့် ကျောင်းသားအဆောင်တစ်ခုဖြစ်သည်။
၁၉၁၃ ခုနှစ်တွင် တည်ဆောက်ခဲ့ပြီး ဂျပန်နိုင်ငံရှိ ရှေးအကျဆုံးအဆောင်ဖြစ်ပြီး လက်ရှိအချိန်အထိလဲ အသုံးပြုနေဆဲ ဖြစ်သည်။
၎င်းသည် ထမင်းစားခန်းနှင့် ဆက်စပ်နေပြီး ထိုထမင်းစားခန်းကို ၁၈၈၉ တွင် တည်ဆောက်ခဲ့ကာ ကျိုတိုမြို့ရှိ တက္ကသိုလ်များထဲတွင် ရှေးအကျဆုံးအဆောက်အဦ ဖြစ်သည်။
150529: 京都大学吉田寮の保存活用に関する要望書（近畿支部） 日本建築学会 2015年5月29日京都大学寄宿舎吉田寮食堂建築物の調査実測によるその京都大学内で最古の建築物である実証 山根芳洋 七灯社建築研究所 သမိုင်းကြောင်း ယောရှိဒအဆောင်ပွဲတော် ယောရှိဒအဆောင်ပွဲတော်သည် ကျိုတိုတက္ကသိုလ်ရှိ ပွဲတော်များထဲတွင် အကြီးဆုံးပွဲတော်တစ်ခု ဖြစ်သည်။